CELEX: 62021CN0808
Language: bg
Date: 2021-12-21 00:00:00
Title: Дело C-808/21: Иск, предявен на 21 декември 2021 г. — Европейска комисия/Чешка република

7.3.2022   
            
            
               BG
            
            
               Официален вестник на Европейския съюз
            
            
               C 109/18
            
         
      Иск, предявен на 21 декември 2021 г. — Европейска комисия/Чешка република
      (Дело C-808/21)
      (2022/C 109/25)
      Език на производството: чешки
      
         Страни
      
      
         Ищец: Европейска комисия (представители: P. Ondrůšek, J. Tomkin)
      
         Ответник: Чешка република
      
         Искания на ищеца
      
      
                  —
               
               
                  да бъде установено, че като отказва на гражданите на Съюза, които не са граждани на Чешката република, но пребивават в тази държава членка, правото да членуват в политическа партия или политическо движение, Чешката република не е изпълнила задълженията си по член 22 от Договора за функционирането на Европейския съюз;
               
            
                  —
               
               
                  Чешката република да бъде осъдена да заплати съдебните разноски.
               
            
         Основания и основни доводи
      
      Съгласно член 22 от Договора за функционирането на Европейския съюз всеки гражданин на Съюза, пребиваващ в държава членка, на която не е гражданин, има право да избира и да бъде избиран в местни избори и в изборите за Европейски парламент в държавата членка, където пребивава при същите условия като гражданите на тази държава.
      Според Комисията, тъй като гражданите на Съюза, които не са граждани на Чешката република, но пребивават в Чешката република, нямат право да членуват в политическа партия или политическо движение, те не могат да се ползват от политическите права, които са им признати с член 22 Договора за функционирането на Европейския съюз, при същите условия като гражданите на Чешката република.